Propunere de DECIZIE A PARLAMENTULUI EUROPEAN ŞI A CONSILIULUI de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual, pentru a ține seama de cerințele în materie de cheltuieli care rezultă din aderarea Croației la Uniunea Europeană /* COM/2013/0157 final */





EXPUNERE DE MOTIVE 1. CONTEXTUL PROPUNERII La data de 9 decembrie 2011, a fost semnat Tratatul privind aderarea Republicii Croația la Uniunea Europeană. Se deschide astfel calea pentru demararea procedurilor de ratificare, care ar trebui să permită Croației să devină, la 1 iulie 2013, cel de al 28-lea stat membru al Uniunii Europene. 2. ELEMENTELE JURIDICE ALE PROPUNERII Articolul 312 alineatul (2) din Tratatul privind funcționarea Uniunii Europene prevede adoptarea în unanimitate de către Consiliu a unui regulament care să instituie cadrul financiar multianual, după obținerea aprobării Parlamentului European. La data de 3 martie 2010, Comisia a înaintat o propunere de regulament al Consiliului de instituire a cadrului financiar multianual pentru perioada 2007 - 2013 și o propunere de acord interinstituțional de însoțire[1]. Până în prezent, Parlamentul European și Consiliul nu au reușit să convină asupra acestor propuneri. Până vor ajunge la un acord, rămâne aplicabil Acordul interinstituțional între Parlamentul European, Consiliu și Comisie din 17 mai 2006 privind disciplina bugetară și buna gestiune financiară (IIA)[2]. Astfel, prezenta propunere se bazează pe punctul 29 din IIA (Ajustarea cadrului financiar în funcție de extindere). Punctul 29 din IIA prevede că în cazul în care, în perioada reglementată de cadrul financiar, noi state membre aderă la Uniunea Europeană, Parlamentul European și Consiliul, hotărând la propunerea Comisiei, ajustează de comun acord cadrul financiar pentru a ține seama de cheltuielile necesare generate de rezultatele negocierilor de aderare. 3. AJUSTAREA CADRULUI FINANCIAR PENTRU PERIOADA 1 IULIE – 31 DECEMBRIE 2013 3.1. Sume prevăzute pentru aderarea Croației Ajustarea propusă a cadrului financiar se bazează pe articolele relevante din Tratatul privind aderarea Republicii Croația la Uniunea Europeană[3] și pe Poziția comună a Uniunii privind capitolul 33 (Dispoziții financiare și bugetare)[4]. Creditele de angajament și de plată necesare pentru a ține seama de aderarea Croației sunt prezentate în tabelul de mai jos: Pachetul financiar privind Croația (Poziția comună a UE), aderare la 1 iulie 2013 (milioane EUR, în prețuri curente) || 2013 || 1. Creștere durabilă || 496,8 1a Competitivitate pentru creștere și ocuparea forței de muncă1) || 47,4 1b Coeziune pentru creștere și ocuparea forței de muncă || 449,4 din care fondurile structurale || 299,6 din care Fondul de coeziune || 149,8 || 2. Conservarea și gestionarea resurselor naturale || 20,4 cheltuieli de piață1) || 9,0 plăți directe || 0 rezerva pentru deminare || 0 dezvoltare rurală || 0 Fondul european pentru pescuit || 8,7 alt sprijin din partea PCP, Life + 1) || 2,7 || 3. Cetățenie, libertate, securitate și justiție || 73,3 3a Libertate, securitate și justiție1) || 2,1 Facilitatea Schengen || 40,0 3b Cetățenie1) || 2,2 Facilitatea de tranziție || 29,0 || 4. UE ca actor mondial || 0 || 5. Administrație || 22,0 || 6. Compensații (Facilitatea de trezorerie) || 75,0 || Total credite de angajament || 687,5 Total credite de plată || 396,3 1) Cheltuieli care nu sunt alocate în prealabil, prezentate doar cu titlu ilustrativ. 3.2. Ajustarea cadrului financiar pentru a ține seama de extindere – credite de angajament În conformitate cu punctul 29 din IIA, Comisia propune ajustarea cadrului financiar pentru anul 2013, prin luarea pe deplin în considerare a cerințelor în materie de cheltuieli pentru politicile UE care rezultă din negocierile de aderare, astfel cum sunt prezentate în detaliu în tabelul de mai sus. Întrucât cadrul financiar este exprimat în milioane EUR, cifrele sunt rotunjite după caz, în vederea ajustării acestuia. Ca parte a angajamentului său continuu de a limita costurile cu administrarea politicilor UE, Comisia propune să nu se majoreze plafonul creditelor de angajament de la rubrica 5. Prin urmare, Comisia propune majorarea plafonului creditelor de angajament pe 2013 cu 666 de milioane EUR, în prețuri curente, defalcarea acestora fiind indicată în tabelul de la punctul 3.4. 3.3. Ajustarea cadrului financiar pentru a ține seama de extindere – credite de plată Comisia propune majorarea plafonului creditelor de plată pe 2013 cu 374 de milioane EUR, în prețuri curente, pentru a acoperi cerințele în materie de cheltuieli ale politicilor UE care rezultă din negocierile de aderare, astfel cum sunt prezentate în detaliu în tabelul de mai sus. Ca parte a angajamentului său continuu de a limita costurile cu administrarea politicilor UE, Comisia propune să nu se ia în considerare creditele de plată suplimentare aferente rubricii 5. 3.4. Cadrul financiar ajustat pentru a ține seama de extindere, în prețuri curente și în prețuri din 2004 Modificările de mai sus ale cadrului financiar 2007-2013 sunt rezumate în tabelul de mai jos (în prețuri curente): Cadrul financiar ajustat pentru a ține seama de extindere (UE-28), exprimat în prețuri curente, este prezentat mai jos. Acesta se bazează pe rezultatele ajustării tehnice pentru 2013 (punctul 16 din IIA). Decizia oficială de modificare a IIA în ceea ce privește cadrul financiar trebuie să facă trimitere la tabelul de bază convenit în IIA, care este exprimat în prețuri constante din 2004. În acest sens, sumele prevăzute în cadrul financiar ajustat pentru a ține seama de extindere (UE-28) exprimate în prețuri curente trebuie transformate în prețuri din 2004, printr-un deflator fix de 2 % pe an, în conformitate cu punctul 16 din IIA. Tabelul privind cadrul financiar care rezultă, exprimat în prețurile din 2004, este anexat la propunerea de decizie a Parlamentului European și a Consiliului. CADRUL FINANCIAR 2007-2013 AJUSTAT PENTRU A ȚINE SEAMA DE EXTINDERE (UE-28), ÎN PREȚURI CURENTE 4. OBSERVAȚII FINALE Pentru ca aderarea Croației la Uniunea Europeană să intre în vigoare la 1 iulie 2013, instrumentele de ratificare ale fiecărui stat semnatar trebuie depozitate la Guvernul Republicii Italiene până cel târziu la 30 iunie 2013, în conformitate cu articolul 3 din Tratatul de aderare. În cazul în care unul dintre semnatarii Tratatului de aderare, conform propriei proceduri de ratificare, respinge Tratatul de aderare sau nu îl ratifică în perioada prevăzută, Tratatul de aderare nu va intra în vigoare la 1 iulie 2013. Propunere de DECIZIE A PARLAMENTULUI EUROPEAN ȘI A CONSILIULUI de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual, pentru a ține seama de cerințele în materie de cheltuieli care rezultă din aderarea Croației la Uniunea Europeană PARLAMENTUL EUROPEAN ȘI CONSILIUL UNIUNII EUROPENE, având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[5], în special punctul 29, având în vedere propunerea Comisiei Europene, întrucât: (1) Tratatul privind aderarea Republicii Croația la Uniunea Europeană[6] prevede dispoziții tranzitorii în materie bugetară. (2) Conferința de aderare din 30 iunie 2011 a sprijinit rezultatele negocierilor care au stabilit cerințele în materie de cheltuieli care rezultă din aderarea Croației la Uniunea Europeană la 1 iulie 2013. (3) Aderarea Croației necesită o ajustare a cadrului financiar multianual 2007-2013, astfel încât să se majoreze plafoanele creditelor de angajament pe anul 2013 cu 47 de milioane EUR pentru subrubrica 1a, cu 450 de milioane EUR pentru subrubrica 1b, cu 21 de milioane EUR pentru rubrica 2, cu 42 de milioane EUR pentru subrubrica 3a și cu 31 de milioane EUR pentru subrubrica 3b și să se prevadă fonduri pentru compensații în valoare de 75 de milioane EUR în cadrul rubricii 6, în prețuri curente. (4) Aderarea Croației necesită, de asemenea, o ajustare a plafonului creditelor de plată pentru 2013, care trebuie majorat cu 374 de milioane EUR, în prețuri curente. (5) Cadrul financiar pentru Uniunea Europeană convenit în cadrul Acordului interinstituțional privind disciplina bugetară și buna gestiune financiară ar trebui ajustat, pentru perioada 1 iulie – 31 decembrie 2013, pentru a ține seama de aderarea Croației. (6) Prin urmare, anexa I la Acordul interinstituțional privind disciplina bugetară și buna gestiune financiară ar trebui modificată în consecință[7], ADOPTĂ PREZENTA DECIZIE: Articol unic Sub rezerva intrării în vigoare a Tratatului privind aderarea Republicii Croația la Uniunea Europeană la 1 iulie 2013, anexa I la Acordul interinstituțional privind disciplina bugetară și buna gestiune financiară se înlocuiește cu anexa la prezenta decizie. Adoptată la Bruxelles, Pentru Parlamentul European Pentru Consiliu Președinte Președinte ANEXĂ [1] COM(2010) 72 și COM(2010) 73 din 3.3.2010. [2] JO C 139, 14.6.2006, p. 1. [3] Partea patru, titlul III, în special articolele 29 - 34. [4] Conferința privind aderarea la Uniunea Europeană – Croația, documentul de aderare nr. 30/11 (CONF­HR 17/11) din 29.6.2011. [5] JO C 139, 14.6.2006, p. 1. [6] JO xxx [7] În acest sens, cifrele care rezultă din acordul menționat anterior sunt transformate în prețuri din 2004.